**Informacione mbi gabimet dhe mangësitë më të shpeshta dhe rekomandimet për organizatat e shoqërisë civile me qëllim përmirësimi i propozim-projekteve, të hartuara në bazë të konkluzioneve të Thirrjes Publike për Organizatat e Shoqërisë Civile në kuadrin e projektit ReLOaD**

Këto informacione përmbledhin konkluzionet mbi gabimet më të shpeshta që u identifikuan nga vlerësimi i propozim-projekteve të organizatave të shoqërisë civile. Qëllimi i këtyre informacioneve është të ndihmohen organizatat e shoqërisë civile në përmirësimin e cilësisë së propozim-projekteve dhe të parandalohet përsëritja e gabimeve të njëjta në të ardhmen.

Konkluzionet janë ndarë në katër kategori: **1. Vlerësimi administrativ, 2. Kapacitetet operative dhe financiare, 3. Relevanca e propozim-projektit, 4. Sfidat rreth cilësisë së propozim-projektit.**

## **1. Gabimet dhe mangësitë më të shpeshta administrative dhe rekomandimet**

**Gabimet dhe mangësitë administrative** – informacionet e përmbledhura mbi gabimet më të shpeshta që kanë çuar drejt **diskualifikimit** të propozim-projekteve gjatë vlerësimit teknik. Ato kanë të bëjnë me, si vijon:

* + Kapërcimin e afateve për parashtrimin e aplikimeve – propozim-projekti është parashtruar pas afatit të fundit të shënuar në udhëzimet e Thirrjes Publike;
  + Tejkalimin e kufizimeve buxhetore – shuma e kërkuar është më e lart se shuma e lejuar maksimale, ose është nën shumën më të ulët të lejuar;
  + Kohëzgjatjen e propozim-projektit, e që nuk është në përputhje me Thirrjen Publike për Organizatat e Shoqërisë Civile (më shkurt ose më gjatë se e lejuara) dhe/ose implementimi i propozim-projektit nuk është në pajtim me udhëzimet e Thirrjes Publike (afati i parashikuar për implementim), ose ka ndërprerje në implementimin e aktiviteteve të projektit nga një muaj ose më tepër;
  + Përdorimin e formulareve jopërkatëse – nuk përdoren formularet e dhëna në Thirrjen Publike;
  + Dokumentacionin jo të plotë të projektit – propozim-projekti jo i plotë; mungon njëri nga pesë dokumentet e detyrueshme: **Propozim-Projekti, Buxheti, Plani i Aktiviteteve dhe/ose Korniza Logjike dhe vërtetimi i regjistrimit të organizatës së shoqërisë civile** (për shembull, organizata e shoqërisë civile nuk ka paraqitur Buxhetin dhe/ose Buxheti i paraqitur nuk është në formatin e dhënë dhe/ose Korniza Logjike nuk është paraqitur dhe/ose Plani i Aktiviteteve nuk është paraqitur ose është paraqitur i zbrazur ose organizata e shoqërisë civile nuk ka dërguar kopjen e regjistrimit në përputhje me aktet ekzistuese ligjore, etj.);
  + Shfrytëzuesit dhe/ose vendndodhja e implementimit të propozim-projektit është jashtë komunës/qytetit ku është shpallur Thirrja Publike;
  + Konflikti i interesave – stafi i komunës ose stafi i punësuar në institucione publike është përfshirë me projektin në rolin e ekspertëve me pagesë, në ekipin e projektit, etj.;
  + Propozim-projekti i parashtruar është pjesë e ndonjë propozim-projekti tjetër më i madh, kështu që propozim-projekti i parashtruar paraqet mënyrën se si të sigurohet bashkëfinancimi.

#### **Rekomandimet për organizatat e shoqërisë civile**

**Për të shmangur gabimet administrative që mund të çojnë drejt refuzimit të propozim-projektit të parashtruar, rekomandohen këto në vijim:**

* + Me kujdes të lexohen udhëzimet, pyetjet më së shpeshti të parashtruara dhe të kërkohen sqarime me kohë;
  + Përgatitja e propozim-projektit të fillohet me kohë;
  + Buxheti i propozuar dhe/ose kohëzgjatja e projektit të jetë në pajtim me udhëzimet e Thirrjes Publike – mos kërkoni më tepër ose më pak mjete financiare, mos parashtroni projekte me kohëzgjatje më të shkurtër ose më të gjatë se ajo që është përcaktuar me Thirrjen Publike;
  + Përdorni vetëm formularet e dhëna me Thirrjen Publike – mos ndryshoni formularet dhe mos përdorni formularet tuaja vetjake;
  + Plotësoni Listën e Kontrollit që të jeni të sigurtë se keni parashtruar të gjitha dokumentet;
  + Pjesëtarët e ekipit të propozuar të projektit, të cilët janë planifikuar të angazhohen në projekt me orar të plotë pune, nuk guxojnë të jenë të punësuar me orar të plotë pune diku tjetër;
  + Për të shmangur konfliktin e interesave, personat e punësuar në komunë ose në institucion publik, nuk guxon të angazhohen në projekt;
  + Iu riktheni Listës së Kontrollit edhe njëherë përpara se ta dërgoni propozim-projektin, që të jeni të sigurtë se po i paraqisni të gjitha dokumentet.

## **2. Gabimet dhe mangësitë më të shpeshta dhe rekomandimet në lidhje me kapacitetet operative dhe financiare**

**Kapacitetet operative dhe financiare** – informacionet e përmbledhura mbi gabimet më të shpeshta që kanë parandaluar organizatat e shoqërisë civile të prezantojnë kapacitete mjaftueshëm operative dhe financiare të nevojitura për implementimin e projektit të propozuar. Në rast se konstatohet se organizata e shoqërisë civile nuk ka kapacitete të mjaftueshme operative dhe financiare, propozim-projekti përjashtohet nga vlerësimi i mëtejshëm (propozim-projekti ka marrë më pak se 10 pika në këtë kategori të vlerësimit, sepse nuk ka kaluar pragun e parë gjatë vlerësimit).

Në Thirrjen e kaluar Publike janë identifikuar problemet e mëposhtme në lidhje me kapacitetet operative dhe financiare:

* + Organizata e shoqërisë civile nuk ka siguruar dëshminë e përvojës së saj në menaxhimin e projekteve për implementimin e aktiviteteve të projekteve të propozuara me propozim-projektin (për shembull, nuk ka përvojë të mëhershme në implementimin e projekteve; nuk janë ofruar të dhëna për projekte të implementuara gjatë 3 viteve të fundit, etj.), projektet e implementuara nuk kanë të bëjnë me fushën tematike konkrete, ose ekipi i propozuar nuk ka përvojë të mjaftueshme në fushën e propozuar tematike;
  + Organizatat e shoqërisë civile me përvojë të kufizuar në implementimin e projekteve kanë aplikuar për një shumë më të lart mjetesh financiare – organizata e shoqërisë civile nuk ka përvojë të mjaftueshme në implementimin e projekteve me atë masë;
  + Organizata e shoqërisë civile nuk ka paraqitur biografi të shkurtëra për ekipin e propozuar dhe/ose ekipi i propozuar nuk zotëron shkathtësitë e nevojitura profesionale.

#### **Rekomandimet për organizatat e shoqërisë civile:**

* + Planifikoni propozim-projektet realisht dhe në pajtim me përvojën e mëhershme. Propozim-projektet deri në 615.000,00 MKD duhet të fitojnë 50+ pika, ndërsa propozim-projektet mbi 615.000,00 MKD duhet të fitojnë 75+ pika. Planifikoni buxhetin në mënyrë racionale; mos buxhetoni më tepër se 615.001,00 MKD (nëse nuk është e domosdoshme), sepse do të duhet të fitoni 25 pika më tepër gjatë vlerësimit;
  + Dokumentoni përkatësisht kapacitetet e organizatës së shoqërisë civile dhe punonjësit tuaj – paraqitni biografi të shkurtëra të stafit të propozuar (duke përfshirë edhe stafin e organizatave partnere, në qoftë se ka partneritet), dëshmi për partneritete aktuale dhe të kaluara me institucione, organizata tjera të shoqërisë civile, etj.;
  + Përkatësisht sqaroni dhe paraqitni dokumentacionin financiar për projekte dhe programe të cilat organizata e shoqërisë civile ka implementuar (vëllimi i tyre, kohëzgjatja, buxheti, etj.) gjatë 3 viteve të kaluara.

## **3. Gabimet dhe mangësitë më të shpeshta dhe rekomandimet në lidhje me relevancën e propozim-projektit**

**Relevanca e propozim-projektit** – përmbledh arsyet për të cilat propozim-projekti i parashtruar është vlerësuar si jorelevant, konform rregullave të Thirrjes Publike (propozim-projekti ka marrë më pak se 18 pika në këtë kategori të vlerësimit, sepse nuk ka kaluar pragun e dytë gjatë vlerësimit). Vërejtje: propozim-projektet e vlerësuara si jorelevante janë përjashtuar nga vlerësimi i mëtejshëm.

Problemet lidhur me relevancën e propozim-projekteve (gabime dhe mangësi):

* Propozim-projekti nuk është në përputhje me fushat prioritare të Thirrjes Publike;
* Propozim-projekti synon zbatimin e aktiviteteve të cilat komuna dhe/ose ndonjë institucion tjetër publik tanimë po i zbaton;
* Propozim-projekti nuk ofron argumente të mjaftueshme për problemet e identifikuara;
* Shfrytëzuesit dhe/ose palët e tjera të interesuara nuk janë përkufizuar mirë;
* Propozim-projekti nuk synon grupet qëllimore dhe/ose nevojat e grupeve qëllimore në mënyrën përkatëse (nuk është dhënë sqarimi përkatës i përfitimeve të drejtpërdrejta për grupet qëllimore);
* Propozim-projekti nuk prezanton fare vlerë të shtuar (projekti është disenjuar në mënyrë me të cilën nuk fitohet asçfarë dobie për grupin qëllimor, krahasuar me praktikat ekzistuese);
* Propozim-projekti nuk parashikon inkuadrimin dhe përfshirjen e kategorive të cenueshme, etj.

*Vërejtje: në pjesën më të madhe të rasteve, ekzistojnë më tepër mënyra për të cilat propozim-projekti nuk ka marrë numrin e mjaftueshëm të pikave.*

#### **Rekomandimet për organizatat e shoqërisë civile:**

* Siguroni se propozim-projekti juaj është plotësisht në përputhje me fushat prioritare; jepni sqarim të qartë të problemit që dëshironi ta adresoni (iu referoni analizave relevante, dokumenteve strategjike, etj.);
* Saktësisht elaboroni grupin qëllimor dhe rezultatet e projektit dhe lidhjen midis fushës tematike (prioritare) të Thirrjes Publike; sqaroni qartë përfitimet e aktiviteteve të projektit për shfrytëzuesit;
* Siguroni deklaratat e firmosura për partneritet dhe/ose bashkëpunim me organizata tjera të shoqërisë civile, institucione, shkolla, etj. Paraqitni kopje të këtyre dokumenteve;
* Sqaroni përfshirjen e kategorive të cenueshme dhe/ose promovimin e barazisë gjinore, në qoftë se ato janë të pranishme në propozim-projektin;
* Elaboroni vlerën e shtuar dhe/ose qasjen e re që ky propozim-projekt do ta sjell brenda komunitetit lokal.

## **4. Cilësia e propozim-projekteve – gabimet dhe mangësitë më të shpeshta dhe rekomandimet**

**Cilësia e propozim-projekteve** – kjo pjesë përmbledh arsyet për të cilat propozim-projektet me dokumentacion plotësisht të parashtruar nuk janë përzgjedhur për financim. Këto propozim-projekte janë vlerësuar plotësisht, mirëpo nuk kanë fituar pikat e nevojitura që të propozohen për financim (50+ pika për projekte me vlerë nga 307.000,00 MKD deri 615.000,00 MKD dhe 75+ pika për projekte me vlerë nga 615.000,00 MKD deri 1.845.000,00 MKD).

Në lidhje me cilësinë e propozim-projekteve brenda Thirrjes së kaluar Publike, janë identifikuar problemet e mëposhtme:

* Metodologjia nuk është e qartë, Buxheti, Korniza Logjike dhe Plani i Aktiviteteve nuk janë konzistentë;
* Propozim-Projekti nuk ka cilësinë e mjaftueshme dhe nuk përmban përshkrimin, si për shembull: përkufizimi i qartë i elementeve kryesore:
  + objektivat – të paqarta ose jopërkatësisht të përcaktuara për t’u përputhur me objektivin e projektit;
  + rezultatet – të padefinuara ose të paqarta, pa lidhshmëri të konsiderueshme me aktivitetet ose objektivat;
  + aktivitetet – vetëm të numëruara, pa fare sqarimi; pamjaftueshëm të sqaruara ose të elaboruara, e as relevante për projektin, kështu që lidhen me rezultatet ose objektivat;
  + treguesit – joekzistues ose të pamatshëm ose jorelevantë për rezultatet ose aktivitetet e propozuara;
* Korniza Logjike nuk është logjike! Mungojnë treguesit kryesorë;
* Dokumentet kryesore të projektit (propozim-projekti, Korniza Ligjore, Plani i Aktiviteteve) nuk po komplementojnë njëri tjetrin;
* Propozim-projekti nuk përmban arsyetimin e qëndrueshmërisë së rezultateve pas përfundimit të projektit;
* Buxheti i propozuar nuk është plotësuar (përkufizuar) sipas udhëzimeve të Thirrjes Publike:
* shuma e buxhetit është më e ulët se shuma minimale ose më e lart se shuma e lejuar maksimale;
* përmban kryesisht shuma paushale;
* shuma në propozim-buxhetin (Aneksi 2) nuk përputhet me atë që është shënuar në propozim-projektin (Aneksi 1);
  + mungojnë (ose janë shënuar/llogaritur gabimisht) masat për njësi dhe/ose çmimet për njësi dhe/ose shpenzimet mujore;
  + shpenzimet nuk përputhen me aktivitetet e propozuara të projektit;
  + është shtuar kategoria “Shpenzimet tjera” që është në kundërsithim me udhëzimet e Thirrjes Publike;
  + përqindja për shpenzimet administrative, udhëzimet dhe burimet njerëzore është më e lart se shuma maksimale e përcaktuar me udhëzimet e Thirrjes Publike;
  + përqindja e prokurimit të pajisjes ose rinovimit/riparimit është më e lart se shuma maksimale e përcaktuar me udhëzimet e Thirrjes Publike;
  + Përqindja e dukshmërisë është më e lart se shuma maksimale e përcaktuar me udhëzimet e Thirrjes Publike;
  + Mungon sqarimi narrativ i buxhetit në propopozim-projektin (Aneksi 1) ose vetëm është kopjuar tabela e propozim-buxhetit (Aneksi 2), që është në kundërshtim me udhëzimet e Thirrjes Publike.

*Dështimi në përkufizimin e elementeve kryesore të projektit shkakton zhvendosjen e disenjit të përgjithshëm të projektit. Kjo mund të shkaktojë lidhje të paqartë midis aktiviteteve, rezultateve dhe objektivave. Me këtë, propozim-projekti është i paqartë për Komisionin e Vlerësimit, dhe ai nuk është në mundësi plotësisht ta kuptojë idenë e projektit, që rezulton me dhënien e numrit të pamjaftueshëm të pikave për suksesin e propozim-projektit.*

**Rekomandimet për organizatat e shoqërisë civile:**

* Sigurohuni se aktivitetet janë elaboruar mirë dhe se janë relevante për intervenimin; aktivitetet patjetër duhet të lidhen me rezultatet dhe objektivat e projektit;
* Elaboroni mirë qëndrueshmërinë e aktiviteteve të projektit pas përfundimit të projektit;
* Përkufizoni treguesit – korniza logjike patjetër duhet të përmbajë tregues;
* Sigurohuni se ekziston një lidhje e fuqishme midis Planit të Aktiviteteve, Kornizës Logjike dhe Buxhetit;
* Jini konciz në shkrim – nuk ka nevojë të elaboroni detaje që nuk janë relevante – vini veten në rolin e vlerësuesit dhe përpiquni t’i mënjanoni të gjitha pjesët e panevojshme;
* Buxheti duhet të plotësohet konform udhëzimeve, dhe të elaborohet detajisht për të gjitha vijat dhe nënvijat buxhetore;
* Filloni me përgatitjen e propozim-projektit me kohë. Kërkoni ndihmën e trajnuesit, ose ekipit të ReLOaD në qoftë se keni pyetje.